กรมท่าอากาศยาน คาดการณ์จะมีผู้โดยสารใช้บริการทั้ง 25 ท่าอากาศยานในช่วงสงกรานต์กว่า 4 แสนคน
กรมท่าอากาศยาน คาดการณ์จะมีผู้โดยสารใช้บริการทั้ง 25 ท่าอากาศยานในช่วงสงกรานต์กว่า 4 แสนคนนางอัมพวัน วรรณโก อธิบดีกรมท่าอากาศยาน คาดการณ์ปริมาณการจราจรทางอากาศ ของท่าอากาศยานในสังกัดทั้ง 25 แห่งที่เปิดให้บริการในช่วงเทศกาลสงกรานต์ 2562 ระหว่างวันที่ 11 – 17 เมษายน 2562 จะมีผู้โดยสารประมาณ 404,773 คน หรือเฉลี่ยประมาณ 57,224 คนต่อวัน จากเดิม 380,899 คน  โดยเป็นผู้โดยสารภายในประเทศ  365,891 คน จากเดิม 347,423 คน และผู้โดยสารระหว่างประเทศ 38,882 คน จากเดิม 33,476 คน คิดจากจำนวนเที่ยวบิน 2,223 เที่ยว จากเดิม 2,227 เที่ยว ทั้งนี้เป็นเที่ยวบินพิเศษ จำนวน 36 เที่ยวบิน ไป/กลับ เฉพาะช่วง เทศกาลฯ หากเมื่อเทียบปี 2561 จะเห็นได้ว่า จำนวนผู้โดยสารปี 2562 ที่ได้ประมาณการข้างต้น เพิ่มขึ้น 23,874 คน คิดเป็นร้อยละ 6.26 ในขณะที่จำนวนเที่ยวบินลดลง 3 เที่ยว คิดเป็นร้อยละ 0.1